ระเบียบคณะกรรมการป้องกันและปราบปรามการทุจริตในภาครัฐระเบียบคณะกรรมการป้องกันและปราบปรามการทุจริตในภาครัฐว่าด้วยหลักเกณฑ์ วิธีการและเงื่อนไขในการมอบหมายให้เลขาธิการไต่สวนข้อเท็จจริงเบื้องต้นแทนคณะกรรมการป้องกันและปราบปรามการทุจริตในภาครัฐพ.ศ. ๒๕๕๙ โดยที่เป็นการสมควรกำหนดให้มีหลักเกณฑ์วิธีการ และเงื่อนไขในการมอบหมายให้เลขาธิการไต่สวนข้อเท็จจริงเบื้องต้นแทนคณะกรรมการป้องกันและปราบปรามการทุจริตในภาครัฐเพื่อให้การดำเนินการไต่สวนข้อเท็จจริงเบื้องต้นของเลขาธิการและพนักงาน ป.ป.ท.ที่ได้รับมอบหมาย เป็นไปอย่างมีประสิทธิภาพรวดเร็วยิ่งขึ้น และสอดคล้องกับบทบัญญัติแห่งกฎหมายว่าด้วยมาตรการของฝ่ายบริหารในการป้องกันและปราบปรามการทุจริตอาศัยอำนาจตามความในมาตรา๔ วรรคสอง มาตรา ๑๘ มาตรา ๒๓ มาตรา ๓๖ และมาตรา ๓๙แห่งพระราชบัญญัติมาตรการของฝ่ายบริหารในการป้องกันและปราบปรามการทุจริต พ.ศ. ๒๕๕๑และมาตรา ๒๓/๒ แห่งพระราชบัญญัติมาตรการของฝ่ายบริหารในการป้องกันและปราบปรามการทุจริตพ.ศ. ๒๕๕๑ซึ่งแก้ไขเพิ่มเติมโดยพระราชบัญญัติมาตรการของฝ่ายบริหารในการป้องกันและปราบปรามการทุจริต(ฉบับที่ ๒) พ.ศ. ๒๕๕๙ ประธานกรรมการป้องกันและปราบปรามการทุจริตในภาครัฐโดยความเห็นชอบของคณะกรรมการป้องกันและปราบปรามการทุจริตในภาครัฐ จึงออกระเบียบไว้ดังต่อไปนี้ข้อ๑ ระเบียบนี้เรียกว่า ระเบียบคณะกรรมการป้องกันและปราบปรามการทุจริตในภาครัฐว่าด้วยหลักเกณฑ์ วิธีการและเงื่อนไขในการมอบหมายให้เลขาธิการไต่สวนข้อเท็จจริงเบื้องต้นแทนคณะกรรมการป้องกันและปราบปรามการทุจริตในภาครัฐพ.ศ. ๒๕๕๙ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้ประธานกรรมการ หมายความว่าประธานกรรมการป้องกันและปราบปรามการทุจริตในภาครัฐคณะกรรมการ ป.ป.ท. หมายความว่า คณะกรรมการป้องกันและปราบปรามการทุจริตในภาครัฐเลขาธิการ หมายความว่าเลขาธิการคณะกรรมการป้องกันและปราบปรามการทุจริตในภาครัฐพนักงาน ป.ป.ท. หมายความว่า เลขาธิการ รองเลขาธิการและผู้ซึ่งคณะกรรมการป้องกันและปราบปรามการทุจริตในภาครัฐแต่งตั้งจากข้าราชการพลเรือนซึ่งดำรงตำแหน่งในระดับไม่ต่ำกว่าหัวหน้างานหรือเทียบเท่าให้ปฏิบัติการตามพระราชบัญญัตินี้ไต่สวนข้อเท็จจริง หมายความว่า แสวงหา รวบรวมและการดำเนินการอื่นใด เพื่อให้ได้มาซึ่งข้อเท็จจริงและพยานหลักฐานในการที่จะทราบรายละเอียดและพิสูจน์เกี่ยวกับการทุจริตในภาครัฐของเจ้าหน้าที่ของรัฐไต่สวนข้อเท็จจริงเบื้องต้น หมายความว่าการไต่สวนข้อเท็จจริงที่คณะกรรมการ ป.ป.ท. มอบหมายให้เลขาธิการดำเนินการหรือซึ่งเลขาธิการได้มอบหมายให้พนักงาน ป.ป.ท. ดำเนินการผู้กล่าวหา หมายความว่าผู้ซึ่งได้รับความเสียหายจากการกระทำการทุจริตในภาครัฐของเจ้าหน้าที่ของรัฐหรือได้พบเห็นการทุจริตในภาครัฐของเจ้าหน้าที่ของรัฐและได้กล่าวหาตามกฎหมายว่าด้วยมาตรการของฝ่ายบริหารในการป้องกันและปราบปรามการทุจริตผู้ถูกกล่าวหา หมายความว่าผู้ซึ่งถูกกล่าวหาหรือมีพฤติการณ์ปรากฏแก่คณะกรรมการ ป.ป.ท. ว่าได้กระทำการทุจริตในภาครัฐอันเป็นมูลที่จะนำไปสู่การไต่สวนข้อเท็จจริงตามกฎหมายว่าด้วยมาตรการของฝ่ายบริหารในการป้องกันและปราบปรามการทุจริตและให้หมายความรวมถึงตัวการ ผู้ใช้ หรือผู้สนับสนุนในการกระทำดังกล่าวด้วยข้อ๔ ให้ประธานกรรมการเป็นผู้รักษาการตามระเบียบนี้ให้คณะกรรมการป.ป.ท. มีอำนาจตีความและวินิจฉัยชี้ขาดปัญหาที่เกิดขึ้นจากการบังคับใช้ระเบียบนี้หมวด ๑การมอบหมายพนักงาน ป.ป.ท. ข้อ๕ หากคณะกรรมการป.ป.ท. มิได้มีมติเป็นประการอื่น ในการดำเนินการไต่สวนข้อเท็จจริงตามมาตรา๒๓ ให้เลขาธิการไต่สวนข้อเท็จจริงเบื้องต้นแทนคณะกรรมการ ป.ป.ท. แล้วนำเสนอสำนวนต่อคณะกรรมการป.ป.ท. พิจารณาตามมาตรา ๓๙ ต่อไปการดำเนินการตามวรรคหนึ่งเลขาธิการอาจมอบหมายให้พนักงาน ป.ป.ท. เป็นผู้ดำเนินการแทนก็ได้ในกรณีที่คณะกรรมการป.ป.ท. มีเหตุอันสมควร อาจมีมติให้เปลี่ยนพนักงาน ป.ป.ท. ผู้รับผิดชอบสำนวนหรือเรียกคืนสำนวนมาดำเนินการไต่สวนข้อเท็จจริงหรือตั้งคณะอนุกรรมการไต่สวนข้อเท็จจริงข้อ๖ การมอบหมายพนักงาน ป.ป.ท. ตามข้อ ๕วรรคสอง ให้เลขาธิการทำเป็นคำสั่งมอบหมายเป็นลายลักษณ์อักษรให้พนักงาน ป.ป.ท.ทำหน้าที่ในการไต่สวนข้อเท็จจริงเบื้องต้นโดยเร็วแล้วเสนอคณะกรรมการ ป.ป.ท.เพื่อทราบคำสั่งมอบหมายตามวรรคหนึ่งให้ระบุชื่อและตำแหน่งของผู้ถูกกล่าวหาเรื่องที่กล่าวหา ชื่อและตำแหน่งของพนักงาน ป.ป.ท. ผู้ได้รับมอบหมาย ทั้งนี้ให้มีสาระสำคัญตามแบบที่เลขาธิการกำหนดข้อ๗ ให้ผู้อำนวยการสำนักที่รับผิดชอบมีหน้าที่ควบคุมกำกับ ดูแล และเร่งรัดในการปฏิบัติหน้าที่ของพนักงาน ป.ป.ท.เพื่อให้การไต่สวนข้อเท็จจริงเบื้องต้น การรวบรวมพยานหลักฐาน และการสรุปสำนวนเสนอต่อคณะกรรมการป.ป.ท. ดำเนินการโดยเร็วข้อ๘ ภายหลังจากการมอบหมายพนักงานป.ป.ท. ตามข้อ ๕ วรรคสอง ถ้าเลขาธิการเห็นว่ามีเหตุอันสมควรนอกจากเหตุคัดค้านตามข้อ๙ จำเป็นที่จะต้องเปลี่ยน เพิ่ม หรือลดจำนวนพนักงาน ป.ป.ท.ให้ดำเนินการได้โดยให้แสดงเหตุแห่งการสั่งนั้นไว้ด้วย ในกรณีจำนวนพนักงาน ป.ป.ท.ลดลง ให้พนักงาน ป.ป.ท. ที่เหลืออยู่ปฏิบัติหน้าที่ต่อไปได้ความในวรรคหนึ่งให้ใช้บังคับกับกรณีที่พนักงานป.ป.ท. คนใดคนหนึ่งพ้นจากการปฏิบัติหน้าที่ไต่สวนข้อเท็จจริงเบื้องต้นด้วยเหตุใด ๆหรือไม่สามารถปฏิบัติหน้าที่ได้ในระหว่างที่ได้รับมอบหมายโดยอนุโลมข้อ๙ พนักงาน ป.ป.ท.ที่ได้รับการมอบหมาย จะต้องไม่เป็นบุคคลซึ่งมีเหตุ ดังต่อไปนี้(๑)รู้เห็นเหตุการณ์หรือเคยสอบสวนหรือพิจารณาเกี่ยวกับเรื่องที่กล่าวหาในฐานะอื่นที่มิใช่ในฐานะพนักงานป.ป.ท. หรือเจ้าหน้าที่ ป.ป.ท. มาก่อน(๒)มีส่วนได้เสียในเรื่องที่กล่าวหา(๓)มีสาเหตุโกรธเคืองกับผู้กล่าวหาหรือผู้ถูกกล่าวหา(๔)เป็นผู้กล่าวหา หรือผู้ถูกกล่าวหา หรือเป็นคู่สมรส บุพการีผู้สืบสันดานหรือพี่น้องร่วมบิดามารดาหรือร่วมบิดาหรือมารดากับผู้กล่าวหาหรือผู้ถูกกล่าวหา(๕)มีความสัมพันธ์ใกล้ชิดในฐานะญาติ หรือเป็นหุ้นส่วนหรือมีผลประโยชน์ร่วมกันหรือขัดแย้งกันทางธุรกิจกับผู้กล่าวหาหรือผู้ถูกกล่าวหาในกรณีที่พนักงานป.ป.ท. ผู้ใดเห็นว่าตนมีเหตุตามวรรคหนึ่งให้แจ้งต่อเลขาธิการโดยเร็วและระหว่างนั้นห้ามผู้นั้นยุ่งเกี่ยวกับการดำเนินการไต่สวนข้อเท็จจริงเบื้องต้นหมวด ๒การคัดค้าน ข้อ๑๐ ให้พนักงาน ป.ป.ท.ผู้รับผิดชอบสำนวนแจ้งคำสั่งมอบหมายดังกล่าวให้ผู้ถูกกล่าวหาทราบโดยเร็วในการแจ้งคำสั่งให้แจ้งเป็นหนังสือตามแบบที่เลขาธิการกำหนดโดยให้ผู้ถูกกล่าวหาลงลายมือชื่อและวันที่รับทราบไว้เป็นหลักฐานแล้วมอบสำเนาคำสั่งให้ผู้ถูกกล่าวหาหนึ่งฉบับหรือจะส่งสำเนาคำสั่งทางไปรษณีย์ลงทะเบียนตอบรับไปให้ผู้ถูกกล่าวหา ณ ภูมิลำเนาของผู้ถูกกล่าวหาซึ่งปรากฏตามหลักฐานของทางราชการหรือที่อยู่ตามหลักฐานที่ปรากฏจากการไต่สวนข้อเท็จจริงเบื้องต้นก็ได้ในกรณีเช่นนี้ เมื่อเลยกำหนดเวลาสิบห้าวันนับแต่วันที่ส่งสำเนาคำสั่งดังกล่าวให้ถือว่าผู้ถูกกล่าวหาได้รับทราบคำสั่งแล้วในกรณีที่ผู้ถูกกล่าวหาไม่ยอมรับทราบคำสั่งหรือไม่อาจแจ้งให้ผู้ถูกกล่าวหาทราบได้ ให้พนักงาน ป.ป.ท.ผู้รับผิดชอบสำนวนบันทึกไว้เป็นลายลักษณ์อักษรข้อ๑๑ การคัดค้านพนักงาน ป.ป.ท.ซึ่งมีเหตุตามข้อ ๙ให้ยื่นหนังสือคัดค้านด้วยตนเองหรือส่งหนังสือคัดค้านทางไปรษณีย์ลงทะเบียนตอบรับภายในสิบห้าวันนับแต่วันรับทราบคำสั่งมอบหมายพนักงานป.ป.ท. หรือนับแต่วันทราบเหตุแห่งการคัดค้านเว้นแต่เพื่อประโยชน์แห่งความยุติธรรมเลขาธิการอาจพิจารณาคำคัดค้านที่ยื่นไม่เป็นไปตามวิธีการหรือระยะเวลาที่กำหนดก็ได้หนังสือคัดค้านต้องแสดงเหตุแห่งการคัดค้านไว้ด้วยว่าจะทำให้การไต่สวนข้อเท็จจริงเบื้องต้นไม่ได้ความจริงและความยุติธรรมอย่างใดข้อ ๑๒ ให้เลขาธิการพิจารณาวินิจฉัยคำคัดค้านในการพิจารณาคำคัดค้านให้เลขาธิการแจ้งผู้ถูกคัดค้านทราบเพื่อให้โอกาสผู้ถูกคัดค้านชี้แจงข้อเท็จจริงและเลขาธิการอาจตรวจสอบข้อเท็จจริงเพิ่มเติมในเรื่องนั้น ๆ ว่ามีเหตุตามคำคัดค้านหรือมีเหตุอื่นหรือไม่ ได้ตามความเหมาะสมข้อ๑๓ เมื่อเลขาธิการเห็นว่าคำคัดค้านมิได้เป็นไปตามเหตุแห่งการคัดค้านให้มีคำสั่งยกคำคัดค้านนั้น ทั้งนี้ผู้คัดค้านมีสิทธิอุทธรณ์คำสั่งต่อคณะกรรมการ ป.ป.ท. ภายในสิบห้าวันนับแต่วันได้รับทราบคำสั่งในกรณีที่เลขาธิการเห็นว่าคำคัดค้านนั้นมีเหตุผลให้มีคำสั่งให้ผู้ถูกคัดค้านพ้นจากการไต่สวนข้อเท็จจริงเบื้องต้นในการแจ้งคำสั่งตามวรรคหนึ่งและวรรคสองให้มีหนังสือแจ้งผู้คัดค้านและผู้ถูกคัดค้านทราบภายในเจ็ดวันนับแต่วันที่เลขาธิการมีคำสั่งในระหว่างที่รอการวินิจฉัยของเลขาธิการหรือคณะกรรมการป.ป.ท. แล้วแต่กรณี ให้ผู้ถูกคัดค้านระงับการปฏิบัติหน้าที่ไว้พลางก่อนข้อ๑๔ ในกรณีที่เลขาธิการสั่งให้พนักงาน ป.ป.ท. ผู้ใดพ้นจากการดำเนินการไต่สวนข้อเท็จจริงเบื้องต้นตามข้อ๑๓ ย่อมไม่กระทบต่อการดำเนินการไต่สวนข้อเท็จจริงเบื้องต้นที่ผู้นั้นได้ดำเนินการไปแล้วข้อ๑๕ ในกรณีมีการมอบหมายพนักงาน ป.ป.ท.ตามข้อ ๕ วรรคสอง หรือมีการเปลี่ยนแปลงตามข้อ ๘ ให้แจ้งคำสั่งมอบหมายหรือคำสั่งเปลี่ยนแปลงบุคคลนั้น ๆ ให้ผู้ถูกกล่าวหาทราบโดยเร็วหมวด ๓การไต่สวนข้อเท็จจริงเบื้องต้น ข้อ๑๖ ให้พนักงาน ป.ป.ท.ซึ่งได้รับมอบหมายไต่สวนข้อเท็จจริงเบื้องต้นมีหน้าที่ดังนี้(๑)แสวงหา รวบรวมและดำเนินการอื่นใดเพื่อให้ได้มาซึ่งข้อเท็จจริงและพยานหลักฐานในการที่จะทราบรายละเอียดและพิสูจน์เกี่ยวกับการทุจริตในภาครัฐของเจ้าหน้าที่ของรัฐ(๒)จัดทำสำนวนการไต่สวนข้อเท็จจริงเบื้องต้นพร้อมทำความเห็นเสนอต่อเลขาธิการข้อ๑๗ ให้พนักงาน ป.ป.ท.ผู้รับผิดชอบสำนวนพิจารณากำหนดแนวทางและระยะเวลาในการไต่สวนข้อเท็จจริงเบื้องต้นในการไต่สวนข้อเท็จจริงเบื้องต้นตามวรรคหนึ่งให้พนักงาน ป.ป.ท. ผู้รับผิดชอบสำนวนพิจารณาจากรายงานการแสวงหาข้อเท็จจริงและรวบรวมพยานหลักฐานคำกล่าวหา คำร้องทุกข์ คำกล่าวโทษ หรือคำร้องเรียน รวมทั้งเอกสารหลักฐานต้นเรื่องข้อเท็จจริงและพฤติการณ์ที่เกี่ยวข้องเพื่อกำหนดแนวทางและระยะเวลาในการไต่สวนข้อเท็จจริงเบื้องต้นให้ดำเนินไปด้วยความรวดเร็วข้อ๑๘ ในการไต่สวนข้อเท็จจริงเบื้องต้นให้พนักงาน ป.ป.ท. ที่เลขาธิการมอบหมายมีอำนาจดำเนินการ ดังต่อไปนี้(๑)มีหนังสือสอบถามหรือเรียกให้สถาบันการเงิน ส่วนราชการ องค์กรหรือหน่วยงานของรัฐ หรือรัฐวิสาหกิจส่งเจ้าหน้าที่ที่เกี่ยวข้องมาเพื่อให้ถ้อยคำ ส่งคำชี้แจงเป็นหนังสือหรือส่งบัญชีเอกสาร หรือหลักฐานใด ๆมาเพื่อไต่สวนข้อเท็จจริงหรือเพื่อประกอบการพิจารณา(๒)มีหนังสือสอบถามหรือเรียกบุคคลใด ๆ มาเพื่อให้ถ้อยคำ ส่งคำชี้แจงเป็นหนังสือ หรือส่งบัญชีเอกสารหรือหลักฐานใดๆ มาเพื่อไต่สวนข้อเท็จจริงหรือเพื่อประกอบการพิจารณา(๓)ดำเนินการขอให้ศาลที่มีเขตอำนาจออกหมายเพื่อเข้าไปในเคหสถานสถานที่ทำการหรือสถานที่อื่นใดรวมทั้งยานพาหนะของบุคคลใด ๆ ในเวลาระหว่างพระอาทิตย์ขึ้นและพระอาทิตย์ตก หรือในระหว่างเวลาที่มีการประกอบกิจการเพื่อตรวจสอบ ค้น ยึด หรืออายัด เอกสารทรัพย์สิน หรือพยานหลักฐานอื่นใดซึ่งเกี่ยวข้องกับเรื่องที่ไต่สวนข้อเท็จจริงและหากยังดำเนินการไม่แล้วเสร็จในเวลาดังกล่าวให้สามารถดำเนินการต่อไปได้จนกว่าจะแล้วเสร็จ(๔)ขอให้หน่วยงานของรัฐหรือเจ้าหน้าที่ของหน่วยงานของรัฐให้ความช่วยเหลือสนับสนุนหรือเข้าร่วมปฏิบัติหน้าที่ได้ตามความเหมาะสมโดยให้หน่วยงานของรัฐหรือเจ้าหน้าที่ของหน่วยงานของรัฐปฏิบัติการตามที่ขอได้ตามสมควรแก่กรณีการดำเนินการตาม(๑) (๓) และ (๔) ให้พนักงาน ป.ป.ท.ที่ได้รับมอบหมายเสนอให้เลขาธิการหรือผู้ที่เลขาธิการมอบหมายพิจารณาให้ความเห็นชอบก่อนดำเนินการบรรดาข้อมูลพยานหลักฐานที่ได้มาตามวรรคหนึ่งให้จัดเก็บรวมเข้าไว้ในสำนวนการไต่สวนข้อเท็จจริงเบื้องต้นข้อ๑๙ ก่อนที่คณะกรรมการ ป.ป.ท.มีมติว่าเจ้าหน้าที่ของรัฐผู้ใดกระทำการทุจริตในภาครัฐ หากพนักงาน ป.ป.ท. เห็นว่าถ้าเจ้าหน้าที่ของรัฐผู้ถูกกล่าวหายังอยู่ในตำแหน่งหน้าที่ต่อไปจะเป็นอุปสรรคต่อการไต่สวนข้อเท็จจริงสมควรสั่งพักราชการ พักงานหรือให้พ้นจากตำแหน่งหน้าที่ของเจ้าหน้าที่ของรัฐผู้ถูกกล่าวหานั้นไว้ก่อนให้เสนอเรื่องต่อเลขาธิการเพื่อเสนอคณะกรรมการ ป.ป.ท. พิจารณาตามมาตรา ๓๗ วรรคหนึ่งข้อ๒๐ การขอเข้าถึงข้อมูลเกี่ยวกับผู้ถูกกล่าวหาหรือบุคคลอื่นที่มีเหตุอันควรเชื่อได้ว่าจะเกี่ยวข้องในเรื่องที่กล่าวหาให้พนักงาน ป.ป.ท.ที่ได้รับมอบหมายดำเนินการให้เป็นไปตามระเบียบคณะกรรมการป้องกันและปราบปรามการทุจริตในภาครัฐเกี่ยวกับหลักเกณฑ์วิธีการและเงื่อนไขการเข้าถึงข้อมูลตามกฎหมายว่าด้วยมาตรการของฝ่ายบริหารในการป้องกันและปราบปรามการทุจริตข้อ๒๑ ในการปฏิบัติหน้าที่ของพนักงานป.ป.ท. ให้นำหมวด ๓ว่าด้วยการไต่สวนข้อเท็จจริงของระเบียบคณะกรรมการป้องกันและปราบปรามการทุจริตในภาครัฐเกี่ยวกับหลักเกณฑ์และวิธีการเกี่ยวกับการไต่สวนข้อเท็จจริงมาใช้บังคับโดยอนุโลมหมวด ๔การแจ้งข้อกล่าวหาและการชี้แจงข้อกล่าวหา ข้อ๒๒ เมื่อพนักงาน ป.ป.ท. เห็นว่าการไต่สวนข้อเท็จจริงเบื้องต้นมีพยานหลักฐานเพียงพอที่จะสนับสนุนข้อกล่าวหาให้เรียกผู้ถูกกล่าวหามาพบและแจ้งข้อกล่าวหาให้ผู้ถูกกล่าวหาทราบและให้โอกาสผู้ถูกกล่าวหาที่จะชี้แจงข้อกล่าวหา ทั้งนี้การแจ้งข้อกล่าวหาและการชี้แจงข้อกล่าวหาให้นำหมวด ๒ ว่าด้วยการแจ้งข้อกล่าวหาและชี้แจงข้อกล่าวหาของระเบียบคณะกรรมการป้องกันและปราบปรามการทุจริตในภาครัฐเกี่ยวกับหลักเกณฑ์และวิธีการเกี่ยวกับการไต่สวนข้อเท็จจริงมาใช้บังคับโดยอนุโลมข้อ๒๓ ในกรณีที่พนักงาน ป.ป.ท.เห็นสมควรอาจทำการไต่สวนพยานหลักฐานเพิ่มเติมโดยสอบปากคำพยานหรือบุคคลที่เกี่ยวข้องรวมถึงมีคำสั่งเรียกเอกสารหรือหลักฐานจากหน่วยงานหรือบุคคลใดเพื่อประกอบการพิจารณาในการวินิจฉัยคดีหลังจากที่มีการแจ้งข้อกล่าวหาให้ผู้ถูกกล่าวหาทราบและได้รับฟังคำชี้แจงแก้ข้อกล่าวหาโดยได้ไต่สวนพยานหลักฐานของผู้ถูกกล่าวหาแล้วก็ได้หมวด ๕การจัดทำสำนวนการไต่สวนข้อเท็จจริงเบื้องต้น ข้อ๒๔ ในการจัดทำสำนวนการไต่สวนข้อเท็จจริงเบื้องต้นให้นำหมวด ๔ ว่าด้วยการจัดทำสำนวนการไต่สวนข้อเท็จจริงของระเบียบคณะกรรมการป้องกันและปราบปรามการทุจริตในภาครัฐเกี่ยวกับหลักเกณฑ์และวิธีการเกี่ยวกับการไต่สวนข้อเท็จจริงมาใช้บังคับโดยอนุโลมข้อ๒๕ เมื่อพนักงาน ป.ป.ท.ได้ดำเนินการไต่สวนข้อเท็จจริงเบื้องต้นเสร็จสิ้นแล้ว ให้พนักงาน ป.ป.ท.พิจารณาพยานหลักฐานและวินิจฉัยในปัญหาข้อเท็จจริงและข้อกฎหมายพร้อมเหตุผลแล้วสรุปสำนวนพร้อมทั้งความเห็นว่าการกระทำของผู้ถูกกล่าวหามีมูลความผิดทางอาญาหรือทางวินัยหรือมีมูลความผิดทั้งทางอาญาและทางวินัย หรือจะต้องดำเนินการตามมาตรา ๔๙ หรือไม่ เสนอต่อเลขาธิการเพื่อพิจารณาทำความเห็นเสนอคณะกรรมการป.ป.ท. พิจารณาตามมาตรา ๓๙ ต่อไปกรณีตามวรรคหนึ่งหากพนักงาน ป.ป.ท.มีความเห็นต่างกันในปัญหาข้อเท็จจริงหรือข้อกฎหมายให้บันทึกความเห็นนั้นไว้ด้วยข้อ๒๖ เพื่อประโยชน์แห่งการไต่สวนข้อเท็จจริงเลขาธิการจะสั่งให้พนักงาน ป.ป.ท. ไต่สวนข้อเท็จจริงเบื้องต้นเพิ่มเติมก็ได้หมวด ๖การพิจารณาชี้มูล ข้อ๒๗ เพื่อประโยชน์แห่งความเป็นธรรมคณะกรรมการ ป.ป.ท. มีอำนาจให้พนักงาน ป.ป.ท. ไต่สวนข้อเท็จจริงเพิ่มเติมถ้าคณะกรรมการป.ป.ท. เห็นสมควร อาจดำเนินการตามมาตรา ๓๙ วรรคสอง ก็ได้ข้อ๒๘ ในการพิจารณาของคณะกรรมการ ป.ป.ท.ว่าข้อกล่าวหานั้นมีมูลหรือไม่ ให้นำหมวด ๕ ว่าด้วยการพิจารณาชี้มูลของระเบียบคณะกรรมการป้องกันและปราบปรามการทุจริตในภาครัฐเกี่ยวกับหลักเกณฑ์และวิธีการเกี่ยวกับการไต่สวนข้อเท็จจริง มาใช้บังคับโดยอนุโลมหมวด ๗เบ็ดเตล็ด ข้อ๒๙ การเก็บรักษาเอกสาร ทรัพย์สินหรือพยานหลักฐานอื่นใดซึ่งได้จากการตรวจสอบ ค้น ยึด หรืออายัดในการไต่สวนข้อเท็จจริงเบื้องต้น ให้เป็นไปตามระเบียบที่สำนักงานกำหนดข้อ๓๐ ในกรณีผู้ถูกกล่าวหาถึงแก่ความตายในระหว่างการไต่สวนข้อเท็จจริงเบื้องต้น ให้พนักงาน ป.ป.ท.เสนอเลขาธิการเพื่อเสนอคณะกรรมการ ป.ป.ท. พิจารณาสั่งยุติการไต่สวนข้อเท็จจริงหรือสั่งให้ไต่สวนข้อเท็จจริงต่อไปหากปรากฏพฤติการณ์เชื่อได้ว่ามีบุคคลอื่นร่วมกระทำผิดในฐานะเป็นตัวการผู้ใช้ หรือผู้สนับสนุนข้อ๓๑ ในกรณีที่มีการร้องขอให้คุ้มครองช่วยเหลือพยานหรือขอให้กันบุคคลหรือผู้ถูกกล่าวหาไว้เป็นพยานในระหว่างการแสวงหาและรวบรวมพยานหลักฐานหรือการไต่สวนข้อเท็จจริง ให้นำประกาศคณะกรรมการป้องกันและปราบปรามการทุจริตในภาครัฐเกี่ยวกับหลักเกณฑ์วิธีการ และเงื่อนไข ในการกันบุคคลหรือผู้ถูกกล่าวหาไว้เป็นพยานและระเบียบคณะกรรมการป้องกันและปราบปรามการทุจริตในภาครัฐเกี่ยวกับมาตรการคุ้มครองเบื้องต้นตามกฎหมายว่าด้วยมาตรการของฝ่ายบริหารในการป้องกันและปราบปรามการทุจริตมาใช้บังคับกับกรณีดังกล่าวข้อ๓๒ เลขาธิการหรือผู้ที่เลขาธิการมอบหมายอาจมีคำสั่งให้ขยายหรือย่นระยะเวลาตามข้อ ๑๐ ข้อ ๑๑ ข้อ๑๓ และข้อ ๒๒ ที่กำหนดไว้ในระเบียบนี้ได้ตามที่เห็นสมควรการนับระยะเวลาตามระเบียบนี้ให้เป็นไปตามที่บัญญัติไว้ในประมวลกฎหมายแพ่งและพาณิชย์ประกาศ ณ วันที่ ๖ตุลาคม พ.ศ. ๒๕๕๙กิตติ ลิ้มชัยกิจประธานกรรมการป้องกันและปราบปรามการทุจริตในภาครัฐปริยานุช/จัดทำ๒ พฤศจิกายน๒๕๕๙ชวัลพร/ตรวจ๑๕ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๔๕ ง/หน้า ๑/๒๗ ตุลาคม ๒๕๕๙